Neuvoston 29 päivänä tammikuuta 1996 vahvistama YHTEINEN KANTA (EY) N:o 13/96 neuvoston asetuksen (EY) N:o .../96 antamiseksi jäsenvaltioiden väliseen sisävesiväylien tavara- ja matkustajaliikenteeseen sovellettavista yhteisistä säännöistä palvelujen tarjoamisen vapauden toteuttamiseksi tällaisessa liikenteessä



Virallinen lehti nro C 087 , 25/03/1996 s. 0053



Neuvoston 29 päivänä tammikuuta 1996 vahvistama YHTEINEN KANTA (EY) N:o 13/96 neuvoston asetuksen (EY) N:o . . ./96 antamiseksi jäsenvaltioiden väliseen sisävesiväylien tavara- ja matkustajaliikenteeseen sovellettavista yhteisistä säännöistä palvelujen tarjoamisen vapauden toteuttamiseksi tällaisessa liikenteessä (96/C 87/06) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että yhteisen liikennepolitiikan käyttöönottamiseen kuuluu muun muassa sisävesiväylien kansainvälisen tavara- ja matkustajaliikenteen markkinoille pääsyyn yhteisön alueella sovellettavien yhteisten sääntöjen vahvistaminen; nämä säännöt on vahvistettava siten, että ne edistävät kuljetusalan sisämarkkinoiden toteutumista, tähän markkinoille pääsyn yhdenmukaiseen järjestelyyn kuuluu myös palveluiden vapaan tarjoamisen toteuttaminen poistamalla kaikki palveluiden tarjoajaan kohdistuvat rajoitukset, jotka perustuvat hänen kansalaisuuteensa tai siihen, että hän on sijoittautunut muuhun kuin siihen jäsenvaltioon, jossa palvelua on määrä tarjota, uusien jäsenvaltioiden liittymisen jälkeen jäsenvaltioissa on erilaisia sisävesiväylien kansainvälisen liikenteen ja kauttakulkuliikenteen järjestelyjä, koska jäsenvaltioiden ja uuden liittyvän valtion välillä on tehty kahdenvälisiä sopimuksia; tämän vuoksi on tarpeen vahvistaa yhteiset säännöt kuljetusalan sisämarkkinoiden moitteettoman toiminnan takaamiseksi ja erityisesti kilpailun väristymisen ja näiden markkinoiden järjestelyhäiriöiden välttämiseksi, ja tämä toiminta kuuluu yhteisön yksinomaiseen toimivaltaan ja kyseinen tavoite voidaan saavuttaa ainoastaan vahvistamalla yhdenmukaiset ja velvoittavat säännöt, ON ANTANUT TÄMÄN ASETUKSEN: 1 artikla Tätä asetusta sovelletaan jäsenvaltioiden väliseen ja niiden kautta tapahtuvaan tavara- ja matkustajaliikenteeseen sisävesiväylillä. 2 artikla Kaikki sisävesiväylien tavara- ja matkustajaliikennettä hoitavat liikenteenharjoittajat saavat harjoittaa 1 artiklassa tarkoitettua kuljetustoimintaa ilman kansalaisuudesta ja sijoittautumispaikasta aiheutuvaa syrjintää sillä edellytyksellä, että - liikenteenharjoittaja on sijoittautunut johonkin jäsenvaltioon kyseisen jäsenvaltion lainsäädännön mukaisesti, - liikenteenharjoittaja on oikeutettu kyseisessä jäsenvaltiossa harjoittamaan kansainvälistä tavara- ja matkustajaliikennettä sisävesiväylillä, - liikenteenharjoittaja käyttää tällaisessa kuljetustoiminnassa jossain jäsenvaltiossa rekisteröityä sisävesialusta tai, jos alusta ei ole rekisteröity, hänellä on todistus sen kuulumisesta jonkin jäsenvaltion laivastoon, ja - liikenteenharjoittaja täyttää muita kuin jäsenvaltiosta olevia liikenteenharjoittajia koskevista edellytyksistä saada harjoittaa siellä sisävesiväylien tavara- tai henkilöliikennettä 16 päivänä joulukuuta 1991 annetun neuvoston asetuksen (ETY) N:o 3921/91 (4) 2 artiklan edellytykset. 3 artikla Tämän asetuksen määräykset eivät vaikuta kolmansien maiden liikenteenharjoittajien olemassa oleviin, Reinin vesiliikenteestä tehdyn tarkistetun yleissopimuksen (Mannheimin yleissopimus) ja Tonavan vesiliikenteestä tehdyn yleissopimuksen (Belgradin yleissopimus) nojalla myönnettyihin oikeuksiin eivätkä yhteisön kansainvälisistä velvoitteista aiheutuviin oikeuksiin. 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta Puheenjohtaja (1) EYVL N:o C 164, 30.6.1995, s. 9 (2) EYVL N:o C 301, 13.11.1995, s. 19 (3) Euroopan parlamentin lausunto annettu 15 päivänä marraskuuta 1995 (sitä ei ole vielä julkaistu virallisessa lehdessä), neuvoston yhteinen kanta vahvistettu 29 päivänä tammikuuta 1996 (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä) (4) EYVL N:o L 373, 31.12.1991, s. 1 NEUVOSTON PERUSTELUT I. JOHDANTO Komissio antoi 30 päivänä toukokuuta 1995 neuvostolle EY:n perustamissopimuksen 75 artiklan 1 kohtaan perustuvan ehdotuksen asetukseksi jäsenvaltioiden väliseen sisävesiväylien tarara- ja matkustajaliikenteeseen sovellettavista yhteisistä säännöistä palvelujen tarjoamisen vapauden toteuttamiseksi tällaisessa liikenteessä. Euroopan parlamentti antoi lausuntonsa 15 päivänä marraskuuta 1995 (1). Parlamentti ei ehdottanut mitään tarkistuksia komission ehdotukseen. Talous- ja sosiaalikomitea antoi lausuntonsa 13 päivänä syyskuuta 1995 (2). Neuvosto vahvisti 29 päivänä tammikuuta 1996 yhteisen kannan EY:n perustamissopimuksen 189 c artiklan mukaisesti. II. EHDOTUKSEN TARKOITUS Komission ehdotuksella pyritään takaamaan oikeudellisella tasolla yhteisön jäsenvaltioiden kuljetusyrityksille esteetön pääsy jäsenvaltioiden välisiin ja niiden kautta tapahtuviin sisävesikuljetuksiin. Mahdollisuus harjoittaa jäsenvaltioiden välistä ja niiden kautta tapahtuvaa sisävesikuljetustoimintaa on näet toistaiseksi vain osittain säännelty yhteisöoikeudella. Sen lisäksi ehdotus ottaa huomioon Euroopan yhteisöjen tuomioistuimen 22 päivänä toukokuuta 1985 antaman tuomion asiassa 13/83 (Euroopan parlamentin laiminlyöntikanne neuvostoa vastaan). Toisaalta myös Itävallan liittyminen Euroopan unioniin on tehnyt välttämättömäksi sen, että neuvosto hyväksyy jokiliikennemarkkinoille pääsyä koskevat säännöt, koska Itävallan Euroopan unionin kahden jäsenvaltion kanssa solmimat kahdenväliset sisävesiliikennettä koskevat sopimukset ovat ristiriidassa palvelujen tarjoamisen vapauden periaatteen kanssa tällä alalla. III. YHTEISEN KANNAN ERITTELY Neuvoston vahvistama yhteinen kanta käsittää tiettyjä jäljempänä selostettavia muutoksia komission alkuperäiseen ehdotukseen. 1 artikla Ilmaisu "pour les trajets effectués" poistetaan tämän artiklan sanamuodon mukauttamiseksi ehdotuksen otsikkoon (muutoksella ei ole suomenkielisen toisinnon kannalta merkitystä). 2 artikla, kolmas luetelmakohta Sana "sisävesi-" on sijoitettu sanan "alusta" eteen sen osoittamiseksi, että merenkulkukelpoiset sisävesialukset eivät kuulu asetuksen soveltamisalaan. Samassa luetelmakohdassa sanat "couverts par" on korvattu sanoilla "disposant de" toimituksellisista syistä (tällä ei ole suomenkielisen toisinnon kannalta merkitystä). 2 artikla, neljäs luetelmakohta (uusi) Tämä luetelmakohta on lisätty, koska neuvosto katsoi, että oli hyödyllistä luoda nimenomainen vastaavuus asetuksen (ETY) N:o 3921/91 (kabotaasiasetus) kanssa sen takaamiseksi, että samoja järjestelyjä sovelletaan tämän asetuksen osalta. 3 artikla Virkkeen osa sanojen "Euroopan yhteisö" jälkeen on poistettu, koska neuvosto katsoo, että ilmaisu "Euroopan yhteisön kansainvälisistä velvoitteista aiheutuviin oikeuksiin" oli tarpeeksi täsmällinen ja ettei ollut tarpeen viitata kolmansien maiden ryhmään. (1) Sitä ei ole vielä julkaistu virallisessa lehdessä. (2) EYVL N:o C 301, 13.11.1995, s. 19